
UČEBNÉ OSNOVY
                         Nižšie stredné vzdelávanie

	Vzdelávacia oblasť:	Človek a hodnoty 
	Predmet:	Náboženská výchova
	Stupeň vzdelávania:	ISCED 2
	Ročník:	9. ročník
	Počet hodín:	33 hodín
	Školský rok:	2026/2027
[image: http://www.zskomnam.edu.sk/uploads/images/category/Budova%20školy.jpg.slider.jpg.slider.jpg]






[bookmark: page1]
1. CHARAKTERISTIKA PREDMETU

     Človek je z psychologického a sociologického hľadiska bytosť prirodzene náboženská, takže má potrebu smerovať k tomu, čo ho presahuje. Vyučovací predmet náboženská výchova má preto opodstatnenú úlohu v celistvom ponímaní výchovy v škole. 
     Predmet náboženská výchova formuje žiakov k náboženskému mysleniu, k rozvoju svedomia, k náboženským prejavom a k rastu osobnej viery ako  súčasť identity človeka. Rozvíja duchovný svet, umožňuje im prostredníctvom biblických príbehov poznávať Trojjediného Boha, Božiu Matku Máriu a svätých.

     Na podklade Božích prikázaní ich učí rozlišovať dobro od zla. Náboženská výchova v nich rozvíja komunikačné zručnosti, otvára ich k chápaniu okolitého sveta a k vďačnosti za prijaté dary. 

      Predmet náboženská výchova v nižšom strednom vzdelávaní odovzdáva základné náukové predpoklady kresťanských životných postojov a konania žiakov. Ponúka im pomoc pri orientácii v súčasnom svete z biblického hľadiska, kresťanskej tradície a vedie k oboznámeniu a ponuke kresťanského štýlu života. Umožňuje konfrontovať sa s veľkými existenčnými otázkami človeka a hľadať na ne odpovede. Zároveň je aj službou spoločnosti, kde napomáha výchove detí a mladých ľudí najmä svojím preventívnym systémom. Ovplyvňuje hodnotovú orientáciu žiakov, ktorá im pomáha byť prospešnými rodine, spoločnosti a Cirkvi. Je výchovou k zodpovednosti za vlastné konanie, učí žiakov kriticky myslieť, nenechať sa manipulovať ani nebyť manipulátormi, chápať vlastné konanie i konanie druhých ľudí v kontexte rôznych životných situácií.

Výučba predmetu nadväzuje na ďalšie spoločenskovedné predmety, umožňuje žiakom ozrejmiť si morálny pohľad na mnohé témy otvorenej spoločenskej diskusie. Učí žiakov rozlišovať medzi tým, čo je akceptované spoločnosťou, a tým, čo je skutočne morálnym dobrom pre jednotlivca i pre celú spoločnosť.

Žiaci

· získajú povedomie úcty k jedinečnosti a neopakovateľnosti každej živej bytosti, zvlášť človeka ako originálneho Božieho stvorenia, 
· prehĺbia si vedomosti o existencii a pôsobení Boha podľa učenia Katolíckej cirkvi, 
· získajú vedomosti o dôležitosti Panny Márie v dejinách spásy, 
· naučia sa vnímať v životoch svätých Božie pôsobenie a výzvu nasledovať ich, 
· získajú vedomosti o vzniku a účinkovaní Cirkvi v dejinách i v dnešnom svete, 
· nadobudnú orientáciu v morálnych hodnotách, ktoré vyplývajú z Desatora a patria ku kresťanskému životnému štýlu, 
· zorientujú sa v otázkach, ktoré prináša dnešná spoločnosť a v kresťanskom postoji voči nim, 
· uplatnia vhodné komunikačné zručnosti k vyjadrovaniu vlastných myšlienok, citov, názorov a postojov, 
· objavia potrebu modlitby a sviatostného života pre svoj vzťah s Bohom a ľuďmi, 
· získajú poznatky o iných náboženstvách, čo ich vedie k vzájomnej tolerancii, 
· nadobudnú vzťah oddanosti k Trojjedinému Bohu, jeho zákonom a výzve k budovaniu jeho kráľovstva, 
· získajú spôsobilosti, ktorými posilnia a uchovajú svoju vieru v Ježiša Krista ako Pána a Spasiteľa, 
· uplatnia v živote výzvu byť Ježišovými učeníkmi a odovzdávať Jeho posolstvo vo svojom okolí
· prehlbovať medziľudské vzťahy cez skvalitnenie komunikácie,
· definovať pôvod práva človeka na život, dôstojnosť a úctu. Vnímať osobnú hodnotu človeka. Interiorizovať kresťanské postoje a hodnoty,
· posúdiť hodnotu zodpovednosti,
· uvedomiť si osobnú zodpovednosť za seba, za iných a za svet, v ktorom žije,
· formovať návyk kresťanského životného štýlu v rodinnom a spoločenskom živote.

Zodpovednosť  človeka  33 hodín

Zodpovednosť,  zodpovednosť,  život - pozvanie k zodpovednosti (podobenstvo o talentoch). Zodpovednosť za seba, osobnostný rozvoj (sebaocenenie a prijatie), potreba životných vzorov, korekcia mediálnych vzorov (imitovanie vzorov), výzva k hľadaniu a odkrývanie životného zmyslu, Ježiš ako vzor (Ježiš ako človek, Ježiš ako Boží Syn), ponuka kresťanských vzorov (Jn 1, 35 - 39). Zodpovednosť za svoju vieru, prečo veriť (dôvody pre vieru, dôvody pre neveru,) poverčivosť - nesprávna forma religiozity, nebezpečenstvo siekt a ich aktuálna ponuka, vyznanie viery - rozhodnutie pre vieru, reč Cirkvi - metaforická reč dogiem, nová reč Cirkvi - Druhý vatikánsky koncil, kresťanská zrelosť (sviatostný život).  Zodpovednosť za budovanie vzťahov, túžba po presiahnutí seba (ontologická potreba lásky človeka k človeku a človeka k Bohu), priateľstvo a láska vzťah muž a žena, ideál rodiny a pseudorodina, medzigeneračné vzťahy. Zodpovednosť človeka za svet, v ktorom žije, ekológia a zodpovednosť (globálne problémy), angažovanosť kresťana v spoločnosti úloha Cirkvi v spoločnosti, kresťanské denominácie na Slovensku, ekumenizmus.   

      

Žiak na konci 9. ročníka základnej školy vie/dokáže: 

· vysvetliť etymológiu pojmu „zodpovednosť“,
· dať do súvislosti podobenstvo o talentoch s pojmom zodpovednosť, 
· formulovať dôvody osobnej zodpovednosti za svoj život,
· konfrontovať sa s potrebou životných vzorov,
· analyzovať kriticky mediálne ponuky, 
· analyzovať pozitívne a negatívne vzory a ich vplyv na svoj život, 
· vnímať sebaprijatie a sebaocenenie ako podmienku osobnostného rozvoja, 
· oceniť ponuku nasledovania Ježiša Krista ako životného vzoru, 
· diskutovať o súčasných kresťanských vzoroch,
· vysvetliť dôvody svojho kresťanského presvedčenia, 
· vyjadriť význam religiozity človeka ako prejavu po Bohu a zmysle života, 
· reprodukovať Vyznanie viery,
· charakterizovať sekty a ich nebezpečenstvá,
·  vysvetliť pojmy: dogma, Učiteľský úrad cirkvi a ich význam,
·  zdôvodniť potrebu novej reči Cirkvi v súčasnej spoločnosti, 
· objasniť ontologickú potrebu lásky človeka k človeku a človeka k Bohu, 
· charakterizovať priateľskú, manželskú, rodičovskú lásku a lásku k Bohu, 
· rozlíšiť rôzne formy spolužitia dvoch ľudí v súčasnosti, 
· uznávať kresťanské manželstvo ako spoločenstvo lásky pochádzajúce od Boha,
· zdôvodniť jednoduchým spôsobom nerozlučiteľnosť manželstva,
· vymenovať základné riziká vyplývajúce zo zneužitia a nepochopenia lásky, 
· vyjadriť niekoľko základných zásad slušnej komunikácie v rodine aj mimo nej, 
· vyjadriť v modelových situáciách alternatívy efektívneho riešenia rodinných konfliktov, 
· obhájiť potrebu zdravej rodiny pre zrelosť človeka a pre odovzdávanie viery,
· dôležitosť ekologického myslenia v celospoločenskom kontexte, 
· aplikovať kresťanské hodnoty na ekologické myslenie, 
· zdôvodniť potrebu angažovanosti kresťanov v politike a vo verejnom živote, 
· vysvetliť historické dôvody rozdelenia kresťanov,
· akceptovať nevyhnutnosť úcty a tolerancie voči ľuďom iného vierovyznania,
· charakterizovať jednotlivé kresťanské denominácie na Slovensku,
· vysvetliť pojem ekumenizmus.


4. PRIEREZOVÉ TÉMY

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MEV), Ochrana života a zdravia (OŽZ), Finančná gramotnosť (FIG), Čitateľská gramotnosť(ČIG), Informačná a digitálna gramotnosť (IDG).



5. METÓDY A FORMY PRÁCE – STRATÉGIE VYUČOVANIA

       Výučba predmetu náboženská výchova má byť zaujímavá a stimulujúca. Má žiakov učiť riešiť praktické otázky osobného a spoločenského života na základe morálnych princípov, ktoré sú nemenné. Výučba má žiakov aktivizovať a pripraviť na život v spoločnosti, ktorá môže kultúrne rásť len spoluprácou uvedomelých a zodpovedných občanov s vysokým morálnym kreditom. 
        Vychováva nielen svojim obsahom učiva ale aj klímou triedy. Klíma jednotlivých tried vytvára klímu celej školy. Výučba predmetu cielene posilňuje triednu i školskú klímu. Pred začatím výučby je potrebné, aby sa učiteľ' dobre oboznámil s celým vzdelávacím obsahom učiva predmetu, aby poznal učivo iných všeobecnovzdelávacích predmetov. Pri voľbe vyučovacích metód a foriem prihliada učiteľ na obsah učiva, na ciele vyučovacej hodiny, na vekové a iné osobitosti žiakov, na materiálne vybavenie a vlastné možnosti učiteľa.  Správna voľba metód a foriem práce má pomôcť k rozvoju kľúčových kompetencii ako je formulovanie problémov, kriticky myslieť, nájsť si vlastný štýl učenia a učiť sa v skupine, vyhľadávať a spracovávať informácie, formulovať svoj názor a argumentovať, akceptovať názor skupiny a obhajovať vlastný, kooperovať v skupine, diskutovať o probléme, tolerovať odlišnosti iných, regulovať svoje správanie a vytvárať si vlastný hodnotový systém. Stratégia vyučovania na náboženskej výchove má viesť k vlastnému sebauvedomovaniu si a k ochote byť užitočný pre rodinu, spoločenstvo v ktorom sa nachádzam a pre krajinu v ktorej žijem.


Motivačné metódy:	  motivačné rozprávanie, motivačný rozhovor, motivačný problém
                                motivačná demonštrácia 

Expozičné metódy:	  rozprávanie, opis, vysvetľovanie, práca s obrazom, práca so 
                                          symbolom, aktívne počúvanie, pozorovanie

Problémové metódy:   riešenie problémov, projekty 


Aktivizujúce metódy:   diskusia, situačná metóda, didaktické hry, kooperatívne vyučovanie,
                                         dramatizácia, simulácia

Fixačné metódy: 	  ústne a písomné opakovanie, precvičovanie, kvíz, domáce úlohy







6. HODNOTENIE PREDMETU

Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice – výborný, chválitebný, dobrý, dostatočný, nedostatočný (Metodický pokyn č. 22/2011 č. 2011-3121/12824-4-921 na hodnotenie žiakov základnej školy a Príloha č. 2 k metodickému pokynu č. 22/2011 – Zásady hodnotenia žiaka so zdravotným znevýhodnením začleneného v základnej škole). 

       Hodnotenie žiakov je postavené na plnení konkrétnych a splniteľných úloh, je založené prevažne na diagnostikovaní a uplatňovaní osobného rozvoja žiaka. Každý žiak musí mať možnosť zažívať úspech a musí vedieť, že chyby a ich odstraňovanie tiež napomáhajú k jeho rozvoju.

Žiaci v predmete náboženská výchova budú hodnotení  klasifikáciou, slovným hodnotením, sebahodnotením za stanovených podmienok:

1. Verbálna odpoveď – kontrola úrovne osvojenia poznatkov žiakom ústnym prezentovaním jeho vedomostí na základe dobrovoľnej odpovede žiaka alebo určenia konkrétneho žiaka učiteľom. 

2.  Písomná odpoveď– kontrola a hodnotenie osvojenia základných poznatkov prostredníctvom: písomnej previerky a testu

[bookmark: 7/_Obsah_vzdelávania_(tematické_okruhy_p][bookmark: 8/_Učebné_zdroje:]3. Tvorba a prezentácia projektov – kontrola úrovne verbálnych, písomných, tvorivých prejavov pri zadaní konkrétnej témy zadanej učiteľom, alebo žiakom po dohode s učiteľom. 

4. Aktivita na hodine – prejavený záujem žiaka o danú tému, problematiku, aktívne zapájanie sa na hodine formou odpovede, prácou v pracovnom zošite, vlastnými kreatívnymi návrhmi, zodpovedným správaním na hodine.

5. Práca s textom – prejavený záujem pracovať s textami v učebnici a v inej učiteľom určenej doplnkovej literatúre.


Hlavným kritériom hodnotenia žiaka bude:
· individuálne zlepšenie: vo vedomostiach, kognitívnych a psychomotorických schopnostiach, v snahe o lepšie výkony,
· aktivita a záujem na hodine,
· aktivity a tvorivosti pri riešení zadaných úloh,
· systematická príprava na vyučovanie.

Hodnotenie vymedzíme na tieto okruhy:
   
      1. prácu s pracovným zošitom – priebežne
      2. vytvorenie projektu – raz za polrok
      3. krátke overenie vedomostí formou testu – raz za štvrťrok
      4. aktivitu na hodine

Hodnotenie žiakov sa uskutoční klasifikáciou v rozsahu päťstupňovej klasifikačnej stupnice   známkami 1 až 5.

7. UČEBNÉ ZDROJE

Učebnými zdrojmi pri výučbe predmetu náboženská výchova sú: učebnice, Sväté písmo, Katechizmus katolíckej Cirkvi, odborná literatúra a internet. Prínosom pri vyučovaní je používanie interaktívnej tabule, PC, internetu a prezentácii na IKT a názorných učebných pomôcok ( modely, obrazy, fotografie, vykladací materiál a iné).

[bookmark: 9/_Prierezové_témy:]Doporučené učebnice:
1. Zodpovednosť človeka – Učebnica katolíckeho náboženstva pre 9.ročník ZŠ  – V.Bajužík
2. Sloboda človeka - Pracovný zošit k učebnici katolíckeho náboženstva  pre 9.ročník ZŠ – V.Bajužík
Doporučené webové adresy:
1.   www.kpkc.sk
2.   www.pracovnyzosit.sk
3.   www.modlitba.sk
4.   www.katechizmus.sk
5.   www.svatepismo.sk

